Pirkanmaan käräjäoikeus hylkäsi syytteet terroristisessa tarkoituksesta tehdyistä murhista, avunannosta terroristisessa tarkoituksessa tehtyihin murhiin, surmaamalla tehdystä törkeästä sotarikoksesta, avunannosta surmaamalla tehtyyn törkeään sotarikokseen ja terroristisessa tarkoituksessa tehtyyn törkeään pahoinpitelyyn.

Oikeus piti ongelmana sitä, että osaa todistajista kuultiin anonyyminä Irakista videoyhteyden välityksellä. Oikeus katsoi, että tuomio ei voi perustua liian vahvasti anonyymille todistelulle.

(artikkeli jatkuu alla)

(artikkeli jatkuu alla)

– Tämänkaltaisessa tilanteessa vastaajien puolustautumisen kannalta on keskeistä pystyä selvittämään todistajien taustat ja asiaan liittyvät kytkennät, mitä ei ole käsiteltävässä asiassa kyetty tekemään Suomen viranomaisista riippumattomista syistä, oikeus totesi.

Oikeus ei myöskään voinut riittävästi varmistua esimerkiksi tavasta, jolla veljesten tunnistamiset oli tehty.

– Tunnistamisen kannalta merkitystä on voinut olla sillä, että anonyymit todistajat ovat olleet tunnistamassa kahta ulkonäöltään samankaltaista veljestä, jolloin he ovat saattaneet etsiä valokuvista tähän ulkonäöltään sopivimmat vaihtoehdot, oikeus toteaa.

Oikeus huomioi myös, että tunnistaminen on tehty 2,5 vuotta joukkomurhan jälkeen.

Barettimies näkyi lyhyesti



Syyttäjän avainaineistoa oli Isisin propagandavideo, jolla punabarettinen mies ampuu maassa makaavan miehen lähietäisyydeltä. Vaikka esimerkiksi barettimiehen liikkumisessa ja ruumiinrakenteessa saattoi oikeuden mukaan nähdä yhtäläisyyksiä veljeksiin, ei oikeus katsonut voivansa varmistua henkilöstä.

(artikkeli jatkuu alla)

(artikkeli jatkuu alla)

Veljeksillä mahdollisuus huomattaviin korvauksiin

Raskaista syytteistä vapautuneen irakilaismiehen asianajajalla oli keskiviikkona hyviä uutisia vankilaan vietäviksi. Syytteet nurin, ja vapaus koittaa saman tien.

Irakilaisveljekset otettiin kiinni joulukuussa 2015, joten he ehtivät olla vangittuina noin puolitoista vuotta. Jos syyttäjä jättää jutun ajamisen vapauttavaan käräjäoikeuden tuomioon tai syytteet kaatuvat myös ylemmissä oikeusasteissa, veljeksillä on mahdollisuus hakea syyttömästi vangituille tarkoitettuja korvauksia.

